《题茅山外史奔月卮歌》
元代·胡奎

瑶池羿妃奔入月，窃得丹砂鍊金骨。何年跃入龙王宫，千丈虹光射银阙。

茅山外史口悬河，长鲸吸海翻白螺。夜半铜仙泣秋露，化为万斛黄金波。

空歌笑落琼台表，傲睨乾坤一杯小。月中若许筑糟台，我亦骑鸾天上来。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。